Գրաբարի դասագիրք/Փորձութիւն Յիսուսի
16․ ՓՈՐՁՈՒԹԻՒՆ ՅԻՍՈՒՍԻ (Մատթ․ Գ․ 1-11)

1Յայնժամ վարեցաւ Յիսուս յանապատ ի Հոգւոյն՝ փորձիլ ի սատանայԷ։ 2Եւ պահեալ զքառասուն տիւ և զքառասուն գիշեր, ապա քաղցեաւ։

3Եւ մատուցեալ փորձիչն՝ ասե դնա․ «ԵթԷ Որդի ես Աստուծոյ, ասա՛, զի քարինքս այսոքիք հաց լինիցին»։ 4Նա պատասխանի ետ և ասԷ․ «Գրեալ Է թԷ՝ Ոչ հացիւ միայն կեցցԷ մարդ, այլ ամենայան բանիւ, որ ելանԷ ի բերանոյ Աստուծոյ»v

5Յայնժամ առեալ ածԷ զնա սատանայ ի քաղաքն սուրբ և կացուցանԷ զնա ի վերայ աշտարակի տաճարին և ասԷ ցնա․ 6«ԵթԷ Որդի ես Աստուծոյ, ա՛րկ զքեզ աստի ի վայր․ զի գրեալ Է, թԷ՝ Հրեշտակաց իւրոց պատուիրեալ Է վասն քո, և ի վերայ ձեռաց բարձեն զքեզ, զի մի՛ երբեք հարցես զքարի զոտն քո»։ 7ԱսԷ ցնա դարձեալ Յիսուս․ «Գրեալ Է, թԷ՝ Ոչ փորձեսցես զՏԷր Աստուած քո»

8Դարձեալ առնու, ածԷ զնա սատանայ ի լեառն մի բարձր յոյժ և ցուցանԷ նմա զամենայն թագաւորութիւնս աշխարհի և զփառս նոցա և ասԷ ցնա․ 9«Զայս ամենայան քեզ տաց, եթԷ անկեալ երկիր պագանիցես ինձ»։ 10Յայնժամ ասԷ ցնա Յիսուս․ «Ե՛րթ յետս իմ, սատանա՛յ․ զի գրեալ Է՝ Տեառն Աստուծոյ քում երկիր պագցես և զնա միայն պաշտեսցես»v 11Ապա եթող զնա սատանայ, և ահա հրեշտակք մատեան և պաշտԷին զնա։